אמיר בן-דוד

אמיר בן דוד (נולד ב-27 בדצמבר 1965 בחיפה) הוא עיתונאי, סופר, מוזיקאי ותסריטאי ישראלי.

==ביוגרפיה==
בן-דוד נולד בחיפה, וגדל בקריית מוצקין. למד בתיכון אורט קריית מוצקין, שם חבר בתחילת שנות ה-80 לאייל שכטר וטל יניב להקמת להקת "אבטיפוס". ב-1987, לאחר השחרור מצה"ל, עבר להתגורר בתל אביב וסיים תואר ראשון במשפטים באוניברסיטת תל אביב.

===עיתונות===
במקביל ללימודיו האקדמיים מילא שורה של תפקידי כתיבה ועריכה בעיתונות המקומית והארצית. בשנת 1990 החל לעבוד ככתב מגזין, עורך מדור החדשות וסגן עורך בעיתון תל אביב. בשנת 1993 מונה לסגן עורך מוסף "סופשבוע" של מעריב, שם עבד עד 1999. לאחר מכן הצטרף למערכת הארץ ושימש כעורך המשנה של "מוסף הארץ", כתב מגזין ובעל טור בשם "דפדפן" עד 2004. בשנים 2005–2008 ערך את השבועון "Time Out תל אביב", והיה בעל טור בו. במהלך מלחמת לבנון השנייה פרסם מספר גיליונות שזכו לתגובות מצד עיתונאים בלבנון. העיתון בעריכתו זכה לתואר "שער השנה" של רשת טיים אאוט העולמית.

מאז 2019 משמש ככתב המגזין של "זמן ישראל", עורך מהדורה יומית בשם "[https://www.zman.co.il/newsletter/ דואר היום]" הנשלחת למנויים באימייל בכל בוקר, ובעל טור אישי שבועי בשם "[https://www.zman.co.il/feed/2887/ אוצר מילים]".

===טלוויזיה===
ב-2011 החל להגיש את תוכנית התרבות "שבת תרבות" בערוץ 2 יחד עם דורית רביניאן. ב-2013 הצטרף לערוץ הטלוויזיה הבינלאומי i24news כעורך הכלכלי של הערוץ.

ב-2016 מונה להיות העורך הראשי של תוכנית הבוקר של ערוץ 10. ב-2017 הצטרף כעורך לצוות ההקמה של תוכנית התחקירים המרכזית של תאגיד השידור הציבורי. משם המשיך לתפקיד העורך הראשי של תוכנית הראיונות "פגישה עם רוני קובן". התוכנית זכתה בעונתה הראשונה בפרס האקדמיה הישראלית לטלוויזיה לשנת 2017 כתוכנית הראיונות הטובה ביותר בטלוויזיה. ב-2023 חזר לערוך את התוכנית לעונה נוספת.

בנובמבר 2008 מונה לסגן המו"ל בקבוצת סיגלר תקשורת. ב-2010 מונה לשמש יועץ אמנותי בקרן הקולנוע הישראלי.

== יצירה ==
באותן שנים פעל במקביל כמוזיקאי, בעיקר במסגרת להקת "אבטיפוס". עם הלהקה הוציא בן-דוד את האלבומים "מה החזאי מבין" (1995), "איך עושים מים" (1997) ו"הודעה לנוסעים מחוץ לזמן" (2015) הוא כתב והלחין רבים משירי הלהקה, בהם להיטה הגדול "תשאירי לי מקום לחבק אותך".

כמו כן כתב שירים לרמי קלינשטיין ("מוכרחים להאמין"), זהבה בן ("כל הגבולות פתוחים", שיר הנושא לסרט "הכלה הסורית"), יפעת תעשה ("תפסיק לחשוב על עצמך"), אמיר פיי גוטמן ("נס") ועוד.

יחד עם משה זונדר כתב את התסריטים לסרטים "זהר" על חייו ומותו של זוהר ארגוב ו"צומת וולקן", שבוימו בידי ערן ריקליס. לסרט צומת וולקן הלחין עם טל יניב וחיים רומנו את הפסקול שזכה בפרס האקדמיה הישראלית לקולנוע (פרס אופיר).

פרסם סיפורים קצרים בכתב העת "מסמרים" ובאנתולוגיה של סיפורים שיצאה בהוצאת מודן.

הרומן הראשון פרי עטו "על גג העולם", ראה אור בהוצאת חרגול - עם עובד ב-2009. הרומן "פלאפל אוסלו" ראה אור בהוצאת חרגול - עם עובד ב-2011 ולווה בשיר נושא שהוקלט על ידי להקת אבטיפוס.

ב-2015 יצר יחד עם דורון צברי את הסדרה "מגש הכסף". הסדרה, שעוסקת בחוליי הכלכלה הישראלית, עוררה דיון ציבורי נרחב וזכתה בטקס פרס האקדמיה הישראלית לטלוויזיה בתואר "סדרת התעודה של השנה" לשנת 2015 ולפרס "סדרת השנה" של פורום היוצרים הדוקומנטריים.

ב-2022 היה אחד מיוצרי הסדרה התיעודית "וזכרוני הראשון", ביוגרפיה מוזיקלית בשלושה פרקים על שלמה ארצי שעוררה פולמוס ציבורי נרחב.<ref></ref>

הסרט התיעודי "דוד מלך ישראל השנייה"<ref></ref> שאותו יצר (עם רובי אלמליח) פתח את פסטיבל קולנוע דרום ב-2022.<ref></ref> הסרט, מתמקד בקריירה הפוליטית של דוד לוי, ומתאר דרכה את המתחים שמעצבים את הזהות הישראלית: פריפריה מרכז, אשכנזים ומזרחים, ישראל הראשונה והשנייה.

==קישורים חיצוניים==

* 
* [https://www.zman.co.il/writer/86/ כל הכתבות של אמיר בן-דוד] באתר זמן ישראל
* 
* 
* [http://www.xargol.co.il/index.php?cat=2&name=all&state=1&book=1121&nav=1 אמיר בן-דוד], באתר בית ההוצאה לאור "חרגול"
* 
* עינת פישביין, [https://web.archive.org/web/20160303165303/http://tal.yaniv.info/amir/interview.pdf אמיר בן-דוד יוצא לאור], "ידיעות אחרונות", 12 באפריל 2009
* 
* יעל (פרוינד) אברהם, [https://web.archive.org/web/20160306055127/http://tal.yaniv.info/amir/makorishon.pdf "על גג העולם" הוא ספר קסום של סופר בעל יכולת מופלאה], "מקור ראשון", 28 באוגוסט 2009
* מנחם בן, [http://www.am-oved.co.il/Media/Doc/תענוגות%20קריאה.jpg "פלאפל אוסלו" הוא רומן מצוין. סיפור עם עומקים אנושיים סוערים], "מעריב", 2 בספטמבר 2011
* [http://weekendamerica.publicradio.org/programs/index_20060805.html#to ראיון במגזין סוף השבוע של רשת הרדיו הציבורית של ארצות הברית] 
* 
* 
* 
* 

===מאמרים===
* , מאמר על חייו של מוחמד אסד
* 
* 

==הערות שוליים==

קטגוריה:תסריטאי קולנוע ישראלים
קטגוריה:פזמונאים ישראלים
קטגוריה:זוכי פרס אופיר: מוזיקאים
קטגוריה:סופרים ישראלים
קטגוריה:סגל הארץ
קטגוריה:בוגרי השומר הצעיר
קטגוריה:בוגרי אורט קריית מוצקין
קטגוריה:בוגרי אוניברסיטת תל אביב: משפטים
קטגוריה:סגל Time Out תל אביב
קטגוריה:חברי להקת אבטיפוס
קטגוריה:ישראלים שנולדו ב-1965